Hari a fadar shugaban kasar Somaliya | Labarai | DW | 08.07.2014
Hari a fadar shugaban kasar Somaliya
Kungiyar al-shabbab ta kai hari a fadar shugaban kasar somaliya da ke Mogadishu ba tare da samun shugaba Hassan Sheikh Mahamud a ciki ba.
Mayakan Kungiyar al-Shabaab da ke gaggwarmaya da makamai a Somaliya sun yi amfani da bam da kuma bindigogi wajen kai hari a fadar shugaban kasa da ke birnin Mogadishu. Wadanda suka shaidar da lamarin sun bayyanna cewar sun ji harbe-harben rokoki da kuma barin bindigogi a cikin fadar ta shugaban kasa.
Wata majiyar tsaro ta bayyana cewar shugaba Hassan Sheikh Mohamud ba ya cikin fadar lokacin da aka kai wannan harin. Sai dai kuma wani jami'in gwamnati ya nunar da cewa mayakan na al-Shabaab da ke da alaka da Alka'ida sun yi nasarar kutsawa cikin fadar ta shugaban kasa. Yayin da kakakin kungiyar a nasa bangaren Sheikh Abu Musab ya nunar da cewar sun mayar da wasu sassa na fadar karkashin ikonsu.
Wannan dai ba shi ne karon farko da al-Shabaab ke kai hari a kan fadar shugaban kasar Somaliya ba. Ko watanni hudun da suka gabata sai da ta dauki irin wannan mataki, wanda ma ta maimaitashi a majalisar dokoki a watan Mayun 2014. Tun bayan da sojojin kasa da kasa na Amisom suka fatattakesu daga Mogadischo shekaru biyun da suka gabata ne, mayakan al-Shabaab suka canja salon kamun ludayinsu inda suke gudanar da yakin sunkuru tare da kai hare-hare a kan kadarorin gwamnati.
Edita: Pinado Abdu-Waba
Kwanan wata 08.07.2014
Rahotanni masu dangantaka Somaliya
Muhimman kalmomi Hari, somaliya, al-Shabaab
Permalink https://p.dw.com/p/1CYMh
Mutane 10 sun mutu a wani hari a Mogadishu 01.03.2019
Mayakan al Shabaab sun dauki alhakin halaka mutane da dama a harin da suka kai a birnin Mogadishu na Somaliya. Hukumomi suka ce adadin wadanda abin ya shafa zai iya karuwa.
Al shabaab ta halaka mutane 04.02.2019
Kungiyar ta'addanci a Somaliya ta kai wani hari da ya yi sanadin salwantar mutane a wannan Litinin.
Somaliya za ta dau fansa kan al-Shabaab 02.03.2019
Firaiministan Somaliya Hassan Ali Khaire ya ce gwamnati ba za ta yi kasa a gwiwa ba kan yaki da ta'addanci kuma burinsu shi ne kawar da kungiya da ke barazana ga rayuwar fararen hula a yankin.